b'\n_START_ARTICLE_\nJaki\xc5\xa1ki\xc5\xb3 koply\xc4\x8dia\n_START_SECTION_\nIstorija\n_START_PARAGRAPH_\nJaki\xc5\xa1ki\xc5\xb3 koply\xc4\x8dia statyta vietos kaimo gyventoj\xc5\xb3. Pastatymo laikas n\xc4\x97ra \xc5\xbeinomas._NEWLINE_1999 m. buvo parengtas projektas (aut. arch. Laima Ramonait\xc4\x97) koply\xc4\x8dios tyrimams, avarin\xc4\x97s b\xc5\xabkl\xc4\x97s pa\xc5\xa1alinimui, konservavimui-restauravimui. Pasak projekte pateiktos med\xc5\xbeiagos ir tyrim\xc5\xb3 duomen\xc5\xb3, koply\xc4\x8dia buvo remontuota 1980 m. Galimai tuo metu i\xc5\xa1 koply\xc4\x8dios dingo varpas, ornamentai nuo altoriaus ir paveikslas. Lyginant projekte pateiktas koply\xc4\x8dios altoriaus nuotraukas su 2010 m. nuotraukomis, koply\xc4\x8dios altorius i\xc5\xa1liko nepakit\xc4\x99s, tokios pat spalvos, n\xc4\x97ra dekoro element\xc5\xb3.\n_START_SECTION_\nArchitekt\xc5\xabra\n_START_PARAGRAPH_\nViena i\xc5\xa1 nedaugelio Lietuvoje i\xc5\xa1likusi\xc5\xb3 medini\xc5\xb3 koply\xc4\x8di\xc5\xb3, atspindin\xc4\x8di\xc5\xb3 kaimo architekt\xc5\xabros bruo\xc5\xbeus. Auk\xc5\xa1tas valminis stogas su kraigo viduryje esan\xc4\x8diu bok\xc5\xa1teliu, arkin\xc4\x97s dviv\xc4\x97r\xc4\x97s durys, langai \xc5\xa1onin\xc4\x97se sienose \xe2\x80\x93 vertingiausia \xc5\xa1io statinio dalis.'